CELEX: 62017CA0018
Language: da
Date: 2018-11-14 00:00:00
Title: Sag C-18/17: Domstolens dom (Tredje Afdeling) af 14. november 2018 — Danieli & C. Officine Meccaniche SpA, Dragan Panic, Ivan Arnautov, Jakov Mandic, Miroslav Brnjac, Nicolai Dorassevitch og Alen Mihovic mod Regionale Geschäftsstelle Leoben des Arbeitsmarktservice (anmodning om præjudiciel afgørelse fra Verwaltungsgerichtshof — Østrig) (Præjudiciel forelæggelse — nye medlemsstaters tiltrædelse — Republikken Kroatien — overgangsforanstaltninger — fri udveksling af tjenesteydelser — direktiv 96/71/EF — udstationering af arbejdstagere — udstationering af kroatiske statsborgere og tredjelandsstatsborgere i Østrig via en virksomhed med hjemsted i Italien)

14.1.2019   
            
            
               DA
            
            
               Den Europæiske Unions Tidende
            
            
               C 16/6
            
         
      Domstolens dom (Tredje Afdeling) af 14. november 2018 — Danieli & C. Officine Meccaniche SpA, Dragan Panic, Ivan Arnautov, Jakov Mandic, Miroslav Brnjac, Nicolai Dorassevitch og Alen Mihovic mod Regionale Geschäftsstelle Leoben des Arbeitsmarktservice (anmodning om præjudiciel afgørelse fra Verwaltungsgerichtshof — Østrig)
      (Sag C-18/17) (1)
      
      ((Præjudiciel forelæggelse - nye medlemsstaters tiltrædelse - Republikken Kroatien - overgangsforanstaltninger - fri udveksling af tjenesteydelser - direktiv 96/71/EF - udstationering af arbejdstagere - udstationering af kroatiske statsborgere og tredjelandsstatsborgere i Østrig via en virksomhed med hjemsted i Italien))
      (2019/C 16/06)
      Processprog: tysk
      
         Den forelæggende ret
      
      Verwaltungsgerichtshof
      
         Parter i hovedsagen
      
      
         Sagsøgere: Danieli & C. Officine Meccaniche SpA, Dragan Panic, Ivan Arnautov, Jakov Mandic, Miroslav Brnjac, Nicolai Dorassevitch og Alen Mihovic
      
         Sagsøgt: Regionale Geschäftsstelle Leoben des Arbeitsmarktservice
      
         Konklusion
      
      
                  1)
               
               
                  Artikel 56 TEUF og 57 TEUF samt kapitel 2, punkt 2, i bilag V til akten om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab skal fortolkes således, at en medlemsstat er berettiget til at begrænse udstationeringen af kroatiske arbejdstagere, som er ansat i en virksomhed med hjemsted i Kroatien, ved at kræve en arbejdstilladelse, når udstationeringen foregår ved i henhold til artikel 1, stk. 3, litra c), i Europa-Parlamentets og Rådets direktiv 96/71/EF af 16. december 1996 om udstationering af arbejdstagere som led i udveksling af tjenesteydelser at stille arbejdstagerne til rådighed for en virksomhed med hjemsted i en anden medlemsstat med henblik på, at sidstnævnte virksomhed leverer en tjenesteydelse i den første af disse medlemsstater.
               
            
                  2)
               
               
                  Artikel 56 TEUF og 57 TEUF skal fortolkes således, at en medlemsstat ikke er berettiget til at kræve, at tredjelandsstatsborgere, som er stillet til rådighed for en virksomhed med hjemsted i en anden medlemsstat af en anden virksomhed, der ligeledes har hjemsted i denne anden medlemsstat, med henblik på leveringen af tjenesteydelser i den første af disse medlemsstater, skal have en arbejdstilladelse.
               
            
         (1)  EUT C 144 af 8.5.2017.